Minister van omgewingsake sterfEdna Molewa (Minister van omgewingsake) Foto: GCIS Edna Molewa, minister van omgewingsake, het in die ouderdom van 61 gesterf. Pule Mabe, woordvoerder van die ANC, het dié nuus bevestig. “Die verlies is onbeskryflik.” Molewa was deel van die ANC se nasionale uitvoerende komitee asook die ANC-vroueliga se nasionale werkskomitee. Sy was voorheen premier van Noordwes. Die ANC het hul medelye aan die gesin betuig en gesê die ANC bedank hulle dat hul vir Molewa beskikbaar gestel het. “Ons deel in jul verlies en rou. Mag haar siel in vrede rus,” het Mabe gesê. Daar is nog nie enige besonderhede oor die rede vir haar afsterwe bekendgemaak nie.